જુનાગઢ સહિત જિલ્લાભરમાં છેલ્લા ઘણા વર્ષોથી ઉમર લાયક યુવતીઓની સાથે સગીરાના અપહરણ ના બનાવોનો ગ્રાફ મોટો થતો જઈ રહ્યો છે, જો કે જુનાગઢ પોલીસ દ્વારા અપહરણની ફરિયાદ બાદ તુરત આવા કિસ્સાની તપાસની કાર્યવાહી હાથ ધરવામાં આવી રહી છે અને મોટાભાગની સગીરાઓ અને યુવતીઓ ને શોધી કાઢી તેમના વાલીઓને પરત સોંપવામાં આવી છે, જ્યારે અપહરણકર્તાઓ સામે ધોરણસરની દાખલારૂપ કડક કાર્યવાહી હાથ ધરવામાં આવી છે, છતાં પણ જિલ્લામાં સગીરાઓ અને યુવતીઓના વધી રહેલા અપહરણ સમાજ માટે એક ચિંતાનો વિષય બન્યો છે અને વાલીઓ માટે આ ઘટના લાલબત્તી સમાન સાબિત થઇ રહી છે.